CELEX: 32004R1471
Language: et
Date: 2004-08-18 00:00:00
Title: Komisjoni määrus (EÜ) nr 1471/2004, 18. august 2004, millega muudetakse XI lisa Euroopa Parlamendi ja nõukogu määruses (EÜ) nr 999/2001 hirvelihatoodete impordi kohta Kanadast ja Ameerika Ühendriikidest(EMPs kohaldatav tekst)

19.8.2004   
            
            
               ET
            
            
               Euroopa Liidu Teataja
            
            
               L 271/24
            
         
      KOMISJONI MÄÄRUS (EÜ) nr 1471/2004,
   18. august 2004,
   millega muudetakse XI lisa Euroopa Parlamendi ja nõukogu määruses (EÜ) nr 999/2001 hirvelihatoodete impordi kohta Kanadast ja Ameerika Ühendriikidest
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. mai 2001. aasta määrust (EÜ) nr 999/2001, milles sätestatakse teatud transmissiivsete spongioossete entsefalopaatiate vältimise, kontrolli ja likvideerimise eeskirjad (1) eriti selle artikli 23 lõiget 1,
   ning arvestades järgmist:
   
               (1)
            
            
               Kanada ja Ameerika Ühendriikide farmihirvedel ja metsikutel hirvedel ja põtradel on täheldatud kroonilist kõhnumistõbe (CWD, Chronic Wasting Disease). Seniajani ei ole haiguse pärismaiseid juhte mujal täheldatud.
            
         
               (2)
            
            
               Oma 6.–7. märtsi 2003. aasta arvamuses soovitas teaduslik juhtkomitee ühenduse loomade ja inimeste tervise kaitse tugevdamist Kanada ja Ameerika Ühendriikide hirvedel esineva kroonilise kõhnumistõve ohtudega seoses.
            
         
               (3)
            
            
               Et Kanada ja Ameerika Ühendriigid ei ole kantud kolmandate riikide nimekirja, kes võivad ühendusse eksportida mittekoduloomseid põllumajandusmäletsejalisi, vastavalt nõukogu otsusele 79/542/EMÜ, millega koostatakse loetelu kolmandatest riikidest või nende osadest, ja sätestatakse loomade ja inimeste terviseohutuse ning veterinaarsertifikaatide nõuded teatud elusloomade ja nende värske liha ühendusse importimiseks, (2) siis on elushirvede eksport nendest riikidest ühendusse juba välistatud.
            
         
               (4)
            
            
               Nõukogu direktiivis 92/65/EMÜ, millega sätestatakse loomatervishoiu nõuded loomade, sperma, munarakkude ja embrüote ühendusse importimiseks ja nendega ühenduses kauplemiseks, mille suhtes ei kohaldata loomatervishoiu nõudeid, mis on sätestatud direktiivi 90/425/EMÜ A lisa 1. osas osutatud ühenduse erieeskirjades, (3) täpsustatakse, et ühendusse võib importida ainult teatud nimetatud liikide spermat, munarakke ja embrüoid. Hirveliigid nende hulka ei kuulu. Seega on hirvlaste sperma, embrüote ja munarakkude import ühendusse juba välistatud.
            
         
               (5)
            
            
               Tuleb kasutusele võtta meetmed vähendamaks potentsiaalset ohtu inimeste ja loomade tervisele seoses farmihirvede ja metsikute hirvede värske liha, neist valmistatud lihatoodete ja lihapreparaatide impordiga.
            
         
               (6)
            
            
               Seega tuleb määrust (EÜ) nr 999/2001 vastavalt muuta.
            
         
               (7)
            
            
               Käesolevas määruses sätestatud meetmed on kooskõlas alalise toiduahela ja loomatervishoiu komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 999/2001 XI lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Määrust kohaldatakse 1. jaanuarist 2005.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. august 2004
      
         
            Komisjoni nimel
         
         
            komisjoni liige
         
         David BYRNE
         
      
   
   
      (1)  EÜT L 147, 31.5.2001, lk 1. Määrust on viimati muudetud komisjoni määrusega (EÜ) nr 876/2004 (ELT L 162, 30.4.2004, lk 52).
   
      (2)  EÜT L 146, 14.6.1979, lk 15. Otsust on viimati muudetud komisjoni otsusega 2004/554/EÜ (ELT L 248, 9.7.2004, lk 1).
   
      (3)  EÜT L 268, 14.9.1992, lk 54. Direktiivi on viimati muudetud direktiiviga 2004/68/EÜ (ELT L 139, 30.4.2004, lk 320).
   
      LISA
      XI lisa D osasse lisatakse järgnev punkt 4:
      
         
                     “4.
                  
                  
                     
                                 a)
                              
                              
                                 Kui nõukogu direktiivis 91/495/EMÜ (1) määratletud farmis kasvatatud ulukiliha, nõukogu direktiivis 94/65/EÜ (2) määratletud lihapreparaate ja nõukogu direktiivis 77/99/EMÜ (3) määratletud lihatooteid, mis on saadud farmis kasvatatud hirvlastelt, imporditakse ühendusse Kanadast või Ameerika Ühendriikidest, siis peab tervisesertifikaadiga kaasnema tootjamaa pädeva asutuse poolt allkirjastatud deklaratsioon, mille sõnastus on järgmine:
                                 “See toode sisaldab liha või on saadud ainult lihast, välja arvatud rups ja seljaaju, mis pärineb hirvlastelt, keda on uuritud kroonilise kõhnumistõve (CWD) suhtes histopatoloogiliselt, immunohistokeemiliselt või muul pädeva asutuse poolt heakskiidetud diagnostilisel viisil negatiivsete tulemustega ja ei pärine loomadelt, kes tulevad karjast, kus on kinnitatud kroonilise kõhnumistõve esinemine või kus selle esinemist ametlikult kahtlustatakse.”
                              
                           
                                 b)
                              
                              
                                 Kui nõukogu direktiivis 92/45/EMÜ (4) määratletud ulukiliha, nõukogu direktiivis 94/65/EÜ määratletud lihapreparaate ja nõukogu direktiivis 77/99/EMÜ määratletud lihatooteid, mis pärinevad metsikutelt hirvlastelt, imporditakse ühendusse Kanadast või Ameerika Ühendriikidest, siis peab tervisesertifikaadiga kaasnema tootjamaa pädeva asutuse poolt allkirjastatud deklaratsioon, mille sõnastus on järgmine:
                                 “See toode sisaldab liha või on saadud ainult lihast, välja arvatud rups ja seljaaju, mis pärineb hirvlastelt, keda on uuritud kroonilise kõhnumistõve (CWD) suhtes histopatoloogiliselt, immunohistokeemiliselt või muul pädeva asutuse poolt heakskiidetud diagnostilisel viisil negatiivsete tulemustega ja ei pärine loomadelt, kes tulevad piirkonnast, kus on viimase kolme aasta jooksul kinnitatud kroonilise kõhnumistõve esinemist või kus selle esinemist ametlikult kahtlustatakse.””
                           
               
      
         (1)  EÜT L 268, 24.9.1991, lk 41.
      
         (2)  EÜT L 368, 31.12.1994, lk 10.
      
         (3)  EÜT L 26, 31.1.1977, lk 85.
      
         (4)  EÜT L 268, 14.9.1992, lk 35.